הלידה הסתיימה, החיים מתחילים
ברגע שהלידה מסתיימת,מתחיל המסע הגדול אף יותר- להיות אמא, להיות אבא, מעתה ועד עולם.
לפתע התינוק הקטן וחסר האונים הזה שוכב בידייך ואת אמורה לדעת מה לעשות, וכל שעה-שעתיים הוא רוצה לינוק ואת כרגע ילדת..."רגע, שמישהו יעצור את הרכבת תנו לי לנוח רק לכמה שעות ואז אהיה האמא המושלמת".
תחילת החיים עם תינוק חדש זה סוג של שיגעון. מצד אחד אהבה, התרגשות ושימחה (וגם זה לא תמיד) ומצד שני עייפות, פחד וחוסר אונים. זה לא הגיוני לעבור את כל זה לבד!!! אנחנו אומנם כבר לא חיים בשבט ואת האישה לא מקיף מעגל של נשים חכמות ומנוסות
אבל בהחלט יש נשים נפלאות שיכולות לעזור לך ולמשפחתך לעבור את החודשים הראשונים ביחד- לקבל את כל העזרה והתמיכה לה אתם זקוקים ולעזור לך לבנות את הבטחון בתוך דרכך החדשה כאמא.
הדרכת הנקה מומלצת מרגע הלידה ובכל זמן אחר במשך תקופת ההנקה לפי הצורך.
אפשר גם לקבל הדרכת הנקה לפני הלידה.
הנקה יכולה להיות דבר מופלא ופשוט וגם מאוד קשה ומתסכל וכמובן שלרוב זה גם וגם- גם מדהים וגם קשה, גם פשוט וגם מורכב.
אני ממליצה בכל ליבי להגיע ללידה עם טלפון של מדריכת הנקה שיכולה להגיע אליכם כמה שיותר קרוב לזמן הלידה
וללוות אתכם בכל התקופה הראשונה. מנסיוני, ככל שיש ליווי מוקדם יותר בהנקה, ככה נמנעים מקשיים ובעיות .
90% מבעיות ההנקה נפתרות ע"י תנוחה נכונה. 90% !!! תנוחה נכונה זה דבר שניתן ללמוד בפשטות ולחסוך כל-כך הרבה כאב ותסכול לך ולתינוקך. את לימודי כמדריכת הנקה השלמתי לפני 6 שנים אך את מירב הלמידה שלי עשיתי עם שני בניי ועם המון נשים ותינוקות אותן ליוויתי מרגע הלידה ולאורך חודשי ההנקה הראשונים.
הדרכת הנקה לפני הלידה- מפגש חד-פעמי בו נלמד דברים בסיסיים בהנקה,תנוחות הנקה, כיצד לדעת שהתינוק מקבל מספיק חלב , כמה להניק ועוד - היתרון של הדרכה לפני הלידה הוא בכך שתגיעי מוכנה יותר להנקה ועם יותר בטחון בעצמך ובהנקה,
דבר שמנסיוני חוסך הרבה בעיות .
הדרכת הנקה מיד לאחר הלידה- אפשר להזמין אותי מיד לאחר הלידה
למקום בו ילדתם- בי"ח, בית או מרכז לידה.
ככל שהדרכת ההנקה מוקדמת יותר, ככה יש פחות תסכול, כאב ודאגות.
ליווי הנקה- בכל זמן לאורך חודשי או אפילו שנות ההנקה ניתן להזמין אותי
ולהתייעץ איתי טלפונית.
אני מאוד ממליצה לבוא להדרכת הנקה עם בן-זוג, זה מאוד עוזר שמי שנמצא בסביבתך
יתמוך בהנקה ואף ילמד איך לעזור לך ולתינוק במקרה הצורך.
בכל שאלה נוספת מוזמנים ליצור איתי קשר